google/wiki40b huggingface dataset:
Jono El Grande

Biografi

Jono El Grande ble født på Bærum sykehus i 1973. Han vokste opp med to eldre brødre på Rykkinn (1973 - 83) og Bekkestua (1983 - 92). I 1983 skapte Jono El Grande sitt første dada-inspirerte bandkonsept The Handkerchiefs. Han fikk sin første gitar i 1987 og dannet sitt første liveband i 1989 - et teenage-kunstrockprosjekt ved navn Mannes Fatales, som fremførte surrealistisk poesi kombinert med dynamisk støy. Jono El Grande var vokalist og tekstforfatter. Mannes Fatales holdt bare tre konserter før de ble oppløst i 1990. Mellom 1990 - 1992, dannet Jono El Grande atskillige konseptband ment for éngangsforestillinger: Terrorduoen, The Pez Dispensers, Black Satan, Acetated Beat og As Drosera. Han jobbet i platebutikken Musikk og Foto i Sandvika i 1989 - 90. Fra 1991 - 92 jobbet Jono El Grande som programleder ved nærradiostasjonen Radio Express. To timer hver søndag ble viet utelukkende Frank Zappa- og kunstrock-relatert musikk. Han var også gjesteprogramleder for progrock-programmet Uhørt, et program som eksisterer fremdeles i dag på FM 99,3. I 1992 - 93 gikk han på scenografilinjen ved Romerike Folkehøgskole. I 1993 - 94 gikk Jono El Grande på Kunstskolen i Bergen (KIB) og jobbet som programleder for programposten Brunt Platå på Studentradioen i Bergen. I 1994 hadde Jono El Grande jobb som dekoratør på Norsk Film, der han jobbet på Pakten (movie) (Waiting For Sunset) med Hollywood-veteranen Robert Mitchum. I 1995 sa han opp denne jobben for å bli komponist. Jono El Grande var et sentralt medlem av den Oslo-baserte kunstnergruppen Den nye vinen, med forfatter Ari Behn, fotograf Per Heimly, lyriker Bertrand Besigye, popartist Alexander Stenerud og smykkedesigner Owe Egon Grandics. Han er fadder til Prinsesse Märtha Louise og Ari Behns andre datter Leah Isadora Behn. Smykkedesigner og venn Owe Egon Grandics har oppkalt et par sølvmansjetter "Jono El Grande".
Fulfulde

Fonologi

Fulfulde har bare to stavelsestyper, ON og ONK, der O = opptakt, N = nukleus (eller kjerne) og K = koda. Stavelsen har med andre ord obligatorisk opptakt og kjerne og valgfri koda. Opptakt og koda inneholder kun én konsonant. Kjernen inneholder en kort eller lang vokal. Språket har ikke diftonger.
Kurt Arnøy

Kurt Arnøy var en norsk illustratør og grafisk designer.
Han var en av kunstnerne som ble engasjert av Åsmund S. Lærdal til å illustrere produkter for Lærdals forlag, og han illustrerte både puslespill og bildebøker. I tillegg til å tegne norske motiver - særlig nisser - fikk Arnøy tillatelse til å bruke figurene fra Disney-konsernets univers til Lærdal-produktene. Dermed havnet Snehvit og de syv små dverger, Bambi, Donald, De tre små griser og mange andre Disney-skikkelser på Lærdal-produkter i Arnøys strek.
De første produktene han tegnet for Lærdal var julekalendere, men etter hvert ble han fast ansatt som bedriftens grafiske designer. Denne stillingen beholdt han da firmaet etter hvert sluttet å produsere leker og andre produkter for barn, og helt gikk over til å fremstille livredningsutstyr.
Cethosia

Utseende

Store, bredvingede sommerfugler. Vingene har tannet ytterkant, særlig bakvingen. Oversiden er vanligvis brokete farget i oransje, svart og hvitt, undersiden brunlig med lyse tegninger.

Levevis

Acraeini er skogsinsekter.
Larvene lever på planter i pasjonsblomstfamilien.

Utbredelse

Slekten finnes fra Australia til Sørøst-Asia.
Pithos

Pithos (gresk: πίθος flertall pithoi) er det greske navnet et stort lagringskar i keramikk. Ordet ble opprinnelig brukt kun om greske kar, men har etter hvert blitt tatt i bruk om lignende kar fra andre kulturer og sivilisasjoner som grenset mot Middelhavet i neolittisk tid, bronsealderen, og den påfølgende jernalderen. De er ofte enkelt dekorert, gjerne med mønstre i relieff. Pithoi ble benyttet for masselagring, hovedsakelig for flytende innhold (drikkevann, vin eller olje) og korn; de var sammenlignbar med senere tider tønner. Andre kulturer har benyttet andre navn, eksempelvis het de harsi- på hettittisk.
Kasserte pithoi har funnet annen bruk. Som keramiske badekar i en del tidsepoker, var størrelsen på en pithos akkurat stor nok til å gravlegge en avdød i den. I midtre helladisk tid (eller mykenske tidsalder) ble de benyttet i en del graver i Mykene og på Kreta. I den forhistoriske iberske kulturen på Den iberiske halvøy ved bronsealderstedet El Argar ble pithoi også benyttet som likkister i dens B-fase (1500-1300 f.Kr.). I krig kunne pithoi fylt med brennbar olivenolje bli benyttet som et forsvars- eller angrepsmiddel ved en borg eller festningspalass. Man kunne bare velte overende en pithos fylt med olje og sette fyr på den med en fakkel for å skape en betydelig brann. De fleste palasser i den egeiske bronsealderen har spor av brann.
Den ytre formen og materialene benyttet var omtrentlig den samme: en keramisk krukke omtrent like høy som en voksen mann eller enda høyere, en sokkel for å stå på bakken, sidene når rette eller svakt kurvet, en stor åpning med lepper, forseglet ved skipsforsendelser. Krukker av denne størrelsen kunne ikke bli håndtert av enkeltpersoner, særlig ikke når den var full. Tallrike håndtak ble benyttet for å løfte en krukke med en kran.
Pithoi ble framstilt og eksportert eller importert over hele Middelhavet. De ble benyttet i størst grad i bronsealderens palassøkonomi for lagring eller frakt av vin, olivenolje eller ulike former for landbruksprodukter til fordeling blant befolkningen av palassadministrasjonen. De ble kjent for den moderne offentlighet som pithoi da vestlige arkeologer benyttet seg av begrepet for å bety store krukker avdekket ved utgravninger av de minoiske palassene på Kreta og de mykenske på det greske fastlandet.
Betegnelsen har nå gått inn i språket som et generelt ord for lagringskrukke fra en hvilken som helst oldtidskultur. Med den generelle bruken har det kommet et problem med skille mindre pithoi fra andre former for keramikkrukker. Mange krukker og vaser er ikke lett å klassifisere ved form. Om de ble benyttet for transport elle lagring, blir de gjerne betegnet som pithoi, selv om de ikke har størrelsen til palasspithoi, og selv når formen like gjerne kan passe for andre typer. Å forsone før-antikke krukketyper med antikke typer har således lenge være et problem for arkeologien.
Elektriske eventyr

Elektriske eventyr er en antologi av science fiction-noveller, redigert av Bing & Bringsværd. Novellene er opprinnelig skrevet for et voksent publikum, men er samlet for ungdom, ledsaget av spørsmål og oppgaver og utgitt som en av Gyldendals skoleutgaver av Gyldendal Norsk Forlag i 1972. Redaktørene har både tatt med oversatte noveller og tre hver av sine egne, samt et selvskrevet essay om genren science fiction og ekstramateriale.
SkiWelt

Heiser

Det er 15 gondoler, 18 stolheiser, 19 draheiser og 20 bånd.
Globetrotter

Globetrotter er et musikkalbum av Björn Afzelius med hans backingband Globetrotters, utgitt i 1980.
Juan de Dios M. Pueblos

Liv og virke

Juan de Dios Mataflorida Pueblos ble presteviet i 1968. Den 29. april 1985 ble han utnevnt av pave Johannes Paul II til titularbiskop og til hjelpebiskop i   Davao. Den 3. gebruar 1987 utnevnte samme pave ham til biskop av Kidapawan. Så ble han utnevnt til biskop av Butuan den 27. november 1995.
Flintholm stasjon

Historie

Stasjonen ble åpnet den 24. januar 2004 for den nybygde strekningen Frederiksberg–Vanløse. Den befinner seg hevet over bakken. Ved stasjonen handler det seg om en V-formet sporanlegg. metrolinjene og S-tog-linjene H und C kommer fra ut fra en Viadukt mot vest in til stasjonen, der skiller sporene seg i to ulike for Metro og S-tog. S-tog-linjene H og C fører videre i sydvestlig retning, Metrolinjene 1 og 2 kjører videre i østlig retning. S-tog-Linjen F krysser stasjonen fra nord. Det finnes byttemuligheter til linjene H, F og C blant S-togene, linjene M1 og M2 til Metro og til diverse busslinjer.
Stasjonen har mottatt flere priser: Den danske stålpris fra Dansk Stålinstitut, diplom fra The Brunel Awards, en skønhedspris fra Foreningen til Hovedstadens Forskønnelse og en stålpris fra European Steel Design Awards.
Suldalsosen

Suldalsosen er et sted i Suldal kommune i Rogaland. Suldalsosen ligger i sydvestenden av Suldalsvatnet, og var tidligere et sentralt utgangspunkt for ferdselen på vannet. På Suldalsosen finner man også administrasjonen til Statkraft sitt Ulla-Førre anlegg, samt den etterhvert så landskjente Ungkarsfestivalen i Suldal. Stedet har to butikker, frisør, bensinstasjon, skole, barnehager, aldershjem og kirke.
Junioroseaniamesterskapet i triatlon 2018

Junioroseaniamesterskapet i triatlon 2018 ble arrangert 25. mars 2018 i New Plymouth på New Zealand. 
Løypa bestod av 750 meter svømming, 20 km sykling og 5 km løping.
Frederikssundmotorvejen

Frederikssundmotorvejen er en motorvei som går fra Motorring 4 i retning mot Motorring 3, motorveien er 3 kilometer lang og ble bygget i årene 1967 – 1968. Den korte motorveien er første etappe av en lengre motorvei, som fremgikk av en rapport fra 1963 om en motorvei fra København til Frederikssund.
På bakgrunn av rapporten vedtok Folketinget i 1967 og 1968 å bygge strekningen mellom Motorring 3 og Motorring 4, men på grunn av et statlig byggestopp ble strekningen mellom Ring 3 og Motorring 3 ikke bygget.
Chittorgarh (distrikt)

Demografi

Ved folketellingen i 2011 var det 1 544 392 innbyggere i distriktet, mot 1 330 360 i 2001. Den urbane befolkningen utgjør 18,47 % av befolkningen.
Barn i alderen 0 til 6 år utgjorde 13,56 % i 2011 mot 16,60 % i 2001. Antallet jenter i den alderen per tusen gutter er 903 i 2011 mot 926 i 2001.
Michael Eidsvoll Dedekam

Arendalskrakket

Dedekam virket som bobestyrer i flere av konkursboene som oppstod i kjølvannet av Arendalskrakket i 1886.
Han gjennomførte også auksjoner, samt krevde inn utestående fordringer på vegne av kreditorer. Arkivet etter overrettssakfører Dedekam gir et unikt innblikk i krakkets konsekvenser.

Arkivet

Arkivet etter Michael Dedekam befinner seg på Aust-Agder museum og arkiv i Arendal. Arkivet omfatter omfatter perioden 1871-1896 og består  almanakker, kopibøker, inkasso- og auksjonsprotokoller, kassabøker over klienter og regnskapsbøker. Arkivet etter overrettssakfører Dedekam gir et unikt innblikk i krakkets konsekvenser.
Call Me by Your Name

Handling

Filmen utspiller seg på den italienske landsbygda i 1983. 17 år gamle Elio Perlman (Timothée Chalamet) bor sammen med familien i en majestetisk villa og vier late sommerdager til kunst, litteratur, bading og fest. Når den 24 år gamle storsjarmøren Oliver (Armie Hammer) kommer på besøk, vekkes nye, uante følelser hos Elio. Gjennom sommeren trekkes de to gradvis mot hverandre, både på godt og vondt.

Produksjon

Call Me by Your Name har vært i utvikling siden 2007, da filmprodusentene Peter Spears og Howard Rosenman kjøpte filmrettighetene til Acimans roman. Ivory skulle egentlig være med å regissere filmen, men han holdt seg i stedet til manus og produksjon. Guadagnino takket ja til å regissere og produsere filmen i 2016. Call Me by Your Name ble finansiert av flere internasjonale filmselskaper, og innspillingen foregikk i Crema i Italia i mai og juni 2016. Filmfotograf Sayombhu Mukdeeprom spilte inn filmen i 35mm-film. Musikeren Sufjan Stevens bidro med ny musikk til filmen, blant annet låtene «Mystery of Love» og «Visions of Gideon».
Kaké (album)

Kaké er et musikkalbum med Steinar Ofsdal, Becaye Aw og Kouame Sereba, utgitt i 2004 på Etnisk musikklubb. Dette er trioens første og hittil siste plate.
Owen Chadwick

Bakgrunn

Owen Chadwick ble født som det tredje av seks barn av advokaten John Chadwick og hans hustru Edith. Henry Chadwick var hans bror. Han gikk på Cuddesdon Theological College i Cuddesdon ved Oxford.

Anglikansk prest, professor, rektor

Han ble ordinert til prest i Church of England og ble etter annen verdenskrig kapellan i Tonbridge og  Fellow ved Trinity Hall i Cambridge. Fra 1956 til sin pensjonering i 1983 var han rektor for Selwyn College ved Universitetet i Cambridge. I 1968 ble han som etterfølger av Herbert Butterfield utnevnt til Regius Professor of Modern History ved Cambridge University. Han fratrådte den lærestolen i 1982. 
Han var president for British Academy tidlig i 1980-årene og mellom 1984 og 1994 visekansler for University of East Anglia. I 1977 ble han opptatt i American Academy of Arts and Sciences. Dessuten var han æresmedlem av Royal Society of Edinburgh.

Forskervirke og forfatterskap

Chadwick var forfatter av mange bøker. De beskjeftiget seg med blant annet pavedømmet i den nyere tid, Lord Acton, sekularisering og reformasjon. Han utgav sammen med sin bror Henry verket Oxford History of the Christian Church. Tre av bindene i serien forfattet han selv.
Han ble i 1981 utnevnt til Knight Commander av Order of the British Empire, men fikk som geistlig i Den engelske kirke ikke ridderslag og kunne heller ikke benytte tiltaleformen sir. I 1983 ble han utnevnt til medlem av Order of Merit.
Chadwick døde den 17. juli 2015 i en alder av 99 år i sitt hjem i Cambridge.
Sportsponni

Sportsponni er en ponni mikset av forskjellige ponni- og hesteraser.
Sportsponni er den norske betegnelsen for ponnier avlet for ridning og konkurransebruk og kalles «riding ponies» på engelsk. I Norge ble det tillatt med organisert avl i 1986 og grunnlaget er stort sett Welsh krysset med Engelsk Fullblod og Araber.
Slike rideponnier har vært utviklet i Storbritannia i mange år.
Engelsk, angloarabisk og arabisk fullblods, shagya-araber, varmblods ridehest, Welsh, Connemara, New Forest, Dartmoor og ride-/sportsponnier fra andre land kan godkjennes innen sportsponniavlen. Førstegenerasjonskrysninger mellom renrasede ponnier og de norske traverrasene, islandshest og shetlandsponni godtas ikke i avlen.
Takahiro Shimada

Karriere

Takahiro Shimada startet sin profesjonelle karriere i Gamba Osaka i 1987.
Frisbeegolf

Frisbeegolf, eller diskgolf, er en av de individuelle øvelsene innen frisbeesporten, og målet er å treffe en kurv eller et avtalt mål med færrest mulige kast. Det offisielle internasjonale navnet på sporten er Disc Golf. I Norge blir den kalt for både Frisbeegolf, Disc golf og Diskgolf. 
Frisbeegolf benytter mange av de samme reglene og uttrykkene som vanlig golf. Frisbeegolf kan i prinsippet spilles over alt, med trær og søppelkasser som mål, men nyere baner har metallkurver med kjetting som mål.

Disker

Diskene brukt i frisbeegolf er hardere, mindre og tyngre i forhold til vanlige sendeplater. Diskene er normalt mellom 20-23 cm i diameter og veier 120-180 gram. Det brukes forskjellige typer disker avhengig av hva slags kast som skal gjennomføres. Noen disker er tynnere enn andre og går derfor også lenger. De aller fleste disker har en egen tallkode som forteller om den aktuelle diskens flygeegenskaper. Noen baner har vannhinder, derfor finnes det selvsagt disker som flyter. Når man spiller turneringer bruker man en markør som legges rett foran der disken landet. Man kan da plukke opp disken man har kastet og stå bak markøren i stedet for å stå bak frisbeen. En markør er om lag like stor som en snusboks.

Banehindre

Banene i frisbeegolf kan ha ulike hindre for å gjøre banen vanskeligere eller så kan de være laget av sikkerhetsmessige årsaker. Out of bounds (O.B.) betyr at disken havner utenfor den markerte banen. Mandatory er en såkalt pliktport som angir retningen du må kaste rundt et hinder. Typiske pliktporter kan være et tre, lyktestolper eller lignende.

Frisbeegolf i Norge

I Norge organiseres frisbee/disksport gjennom Norges Amerikanske Idretters Forbund, etter at Norges Frisbeeforbund fusjonerte med tre andre forbund i 2009.
Noen av de høyest rangerte norske diskgolfspillerne er Øyvind Jarnes, Knut Håland og Peter Lunde.
Idlib

Idlib (arabisk: ادلب, også skrevet Edlib eller Idleb) er en by nordvest i Syria og hovedstaden i Idlib guvernement, 59 km vest for Aleppo. Den ligger nesten 500 meter over havet. 
I 2004 talte Statistisk sentralbyrå i Syria et folketall på 98 791 i Idlib. Innbyggerne er stort sett sunnimuslimer, men det er også en større kristen minoritet. Her er det også drusere. Ved siden av arabere er det her også bosatt noen kurdere og turkomaner.
Idlib er inndelt i seks bydeler: Ashrafiyeh (den mest folkerike), Hittin, Hejaz, Downtown, Hurriya og al-Qusur.
Idlibområdet er et stort jordbrukssenter i Syria og er historisk viktig med mange «dødebyer» og menneskelagde teller.

Oldtiden

Idlib omfatter den antikke byen Ebla, en gang hovedstaden i et mektig kongedømme, de antikke kongedømmene Nuhašše og Luhuti som blomstret i bronse- og jernalderen.

Den osmanske tid

Under Det osmanske rike i Syria, mellom 1500- og 1800-tallet, var Idlib hovedstad i en kada («nahiyahhovedstad») og en del av det større Aleppo vilajet («provinsen Aleppo.») Byen var et senter for olivenproduksjon som igjen gav opphav til en lønnsom olivenbasert såpeindustri. Selv om de store markedene for Idlib-såpe var Aleppo, Antiokia og Hama, ble produktet eksportert så langt som den osmanske hovedstaden Istanbul. Idlib var også en storprodusent av bomullstøyer. 
Den vestlige turist Josias Leslie Porter skrev at Idlib var «omsluttet av olivenlunder, sjeldne i dette nakne området.» Han skrev også at olivelundene var større enn de i Damaskus, Beirut eller Gaza. Midt på 1800-tallet hadde byen et estimert folketall på 8 000, inkludert 500 kristne. Sent på 1800-tallet steg tallet på arabiske kristne familier ifølge tyske forfattere som arbeidet for Karl Baedeker.

Klima

Köppen-Geiger-systemet klassifiserer klimaet her som varmt middelhavsklima (Csa). Somrene er varme og regnfattige, mens vintrene er regnfulle og kjølige.
Varmerekorden er fra 16. juni 2012 og er på 44 ºC, mens kulderekorden fra 30. november 2011 er -4 ºC.

Økonomi

Hovudnæringer i Idlib er oliven, bomull, hvete og frukt, særlig kirsebær. Andre avlinger er mandler, sesamfrø, fiken, druer og tomater. I 1995 var det omkring 300 hektar med forskjellige sitrusavlinger. Olivenoljepressing og tekstiler er blant de lokale industrier i byen. Den nærliggende byen Aleppo har vært økonomisk viktig for Idlib.
Idlib regionsmusem i byen har over 17 000 Ebla-tavler og er hovedattraksjonen i Idlib, om en ser bort fre selve oldtidsbyen Ebla. Med hjelp fra Italia startet et prosjekt i 2010 for å restaurere og renovere museet.
Prima Veras saga om Olav den hellige

Prima Veras saga om Olav den hellige er en norsk film fra 1983.
Hsinta kraftverk

Hsinta  kraftverk er et varmekraftverk i byen Kaohsiung i Taiwan. Det har en installert produksjonskapasitet på 2 210 MW fordelt på 5 like store blokker. Brenselkilden er narurgass i form av LNG, samt fyringsolje (1 blokk). Anlegget stod ferdig utbygd i 1999.
Anlegget står i havneområdet like ved siden av et 2 100 MW kullkraftverk.
Norgesmesterskapet i bueskyting 1996

Norgesmesterskapet i bueskyting 1996 bestod av flere arrangementer som i 1996 kåret norgesmestere i bueskyting.
NM innendørs ble arrangert i Åfjordhallen i Åfjord 23.–24. mars. 
NM i skiveskyting ble arrangert i Byrkjelo 10.–11. august.
NM i jakt- og feltskyting ble arrangert på Lillestrøm 14.–15. september. 
Kongepokalene ble vunnet av Madel Bentzen og Martinus Grov.
Alex (1976)

Karriere

Han har spilt for Oita Trinita fra Japan.
Humidor

Humidor er en oppbevaringsplass for sigarer. Den er bygget i tre og formet som en kasse. Treverket er gjerne ceder (helst Cedrela odorata). Årsaken er cedertreets aroma og evne til å motta fuktighet. 
En humidor bør holde en relativ luftfuktighet på 65-73%. Blir luftfuktigheten for lav kan oljene i tobakken tilslutt fordampe og smaken forringes, blir fuktigheten for høy kan sigaren sprekke eller mugne. For å oppnå en slik fuktighet inneholder derfor humidoren en beholder med et svampaktig stoff (hygrolator), som mettes med destillert vann.
Humidorer finnes i flere størrelser, fra små esker til en enkelt sigar opp til hele fuktighetsregulerende rom, den vanligste typen har to høydenivåer for lagring.

Installasjon og vedlikehold.

Før en humidor kan tas i bruk, må den klargjøres ved at den mettes med fuktighet. Alt treverk på innsiden skal settes inn med destillert vann. Dette gjentas flere ganger med timers mellomrom til treet ikke mottar mer fuktighet. Deretter mettes hygrolatoren med destillert vann, og plasseres i kassen.
Ca. en gang i måneden skal hygrolatoren etterfylles, og ca. hvert halvår skal treverket på ny mettes med vann.
For å unngå muggvekst bør man få sirkulasjon av luften i humidoren ved å åpne og lukke lokket på den noen ganger.
Buskerud Musikkonservatorium

Buskerud Musikkonservatorium ble etablert i 1966 som Drammen musikkonservatorium. 
Bak opprettelsen stod en rekke av Drammens musikere og musikkpedagoger med organisten Arild B. Knutsen og klaverpedagogen Anne Lise Knutsen i spissen. Fra starten av var institusjonen en privat musikkskole som begynte med musikalsk barnehage og som etterhvert også fikk i gang instrumental- og teoriundervisning.
Musikkonservatoriet begynte å gi yrkesutdanning på høyskolenivå i 1976 og endret navn til Buskerud musikkonservatorium i 1982 da Buskerud fylke påtok seg det økonomiske ansvaret for driften.
Konservatoriet ble en statlig høgskole i 1988 og fusjonerte med Østlandets musikkonservatorium i Oslo i 1989. Det nye felles konservatoriet ble en del av Høgskolen i Oslo, avdeling for estetiske fag i 1994, og overført til Norges musikkhøgskole i 1996.
Stenurella nigra

Utseende

En nokså liten (6-9 mm), slank trebukk, blankt svart (uten spor av metallglans) bortsett fra undersiden av bakkroppen som er oransjerød. Arten kan ikke forveksles med noen annen nordisk blomsterbukk da ingen andre har denne fargekombinasjonen. Antennene er svarte og nesten så lange som kroppen. Hodet er omtrent så langt som bredt, fasettøynene ikke utstående. Pronotum er hvelvet, klokkeformet sett ovenfra, bakhjørnene trukket ut til spisse pigger. Pronotum ved roten er like bredt som dekkvingene. Disse er grovt punkterte med korte hår, skuldrene er avrundede og dekkvingene er svakt avsmalnende fra skuldrene bakover. Beina er lange og svarte.

Levevis

Larven utvikler seg i døde greiner og spinkle stammer av ulike løvtrær, blant andre eik, alm, hassel, bjørk og trollhegg. Disse greinene har gjerne svakt utviklet hvitråte. Larveutviklingen tar to år. De voksne billene kan finnes på blomster i juni-juli.

Utbredelse

Arten er utbredt i Europa, unntatt de nordligste delene, og videre østover til Iran. I Norge er den forholdsvis vanlig langs kysten vestover til Kristiansand.
Philip Croft

Bakgrunn

Croft ble født i Hanzhong i Kina. Han ble født med teratom (svulst) på ryggmargen, og har derfor ingen følelse i beina. Han ble forlatt av sine kinesiske foreldre to år gammel, og bodde etter dette på ulike barnehjem, mens han gjennomgikk flere operasjoner. På sitt siste barnehjem ble han kjent med sin framtidige stemor og stebror fra familien Croft, disse var på misjonsreise i Kina. To år senere dro de tilbake til Kina og adopterte Philip, og tok ham med tilbake til Spokane i Washington. Han var da 12 år gammel. Han bor der i dag, sammen med sine foreldre Karl og Joni Croft, og sine to søsken, Brittany og Kyle.

Idrettskarriere

Han deltok i USA-mesterskapet i friidrett 2017, og kom der på fjerdeplass på 400 meter og 800 meter, femteplass på 200 meter og 1500 meter og sjuendeplass på 100 meter. Under Junior-VM i parafriidrett 2017 fikk han sølv på 200, 800 og 1500 meter, og bronse på 100 og 400 meter.
Grewe deltok i Parapanamerikanske leker 2019 i Lima i Peru, og fikk der sølv på 400 og 800 meter. I tillegg kom han på fjerdeplass på 5000 meter, sjetteplass på 1500 meter og sjuendeplass på 100 meter.